Masjid Muhammad Cheng Hoo ya iku masjid kang diyasa déning muslim tionghoa sing kagabung marang Persatuan Islam Tionghoa Indonésia (PITI) Jawa Wétan. Manggon ing Jl. Gading No. 2 Surabaya lan sanggup nampung 200 jamaah. Wewangunan kanthi arsitèktur Tiongkok iku saklebatan luwih memper klentheng tinimbang masjid. Sinaput rupa abang getih lan kubah modhèl trap-trapan tumpuk telu, Masjid Muhammad Cheng Hoo pancen ngemba yasan-yasan kas Tiongkok kuna. Nadyan cakrike artistik, nanging ora pati gedhé kanggo ukuran sawijining papan ngibadah.